ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๔)พ.ศ. ๒๕๕๕[๑] โดยที่เป็นการสมควรแก้ไขระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน เพื่อให้มีความเหมาะสมและครอบคลุมถึง ลาไปช่วยเหลือภริยาที่คลอดบุตร อาศัยอำนาจตามความในมาตรา ๓๓ (๒)(๓) และ (๘) แห่งพระราชบัญญัติประกอบกิจการพลังงาน พ.ศ. ๒๕๕๐ ดังนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๔) พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกความในข้อ๒๒ แห่งระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน พ.ศ. ๒๕๕๑และให้ใช้ข้อความต่อไปนี้แทนข้อ ๒๒ การลาหยุดงานของพนักงานให้เป็นไปตามกรณีดังต่อไปนี้(๑) ลาป่วย(๒) ลากิจ(๓) ลาหยุดพักผ่อนประจำปี(๔) ลาคลอดบุตรและลาเพื่อเลี้ยงดูบุตร(๕) ลาไปช่วยเหลือภริยาที่คลอดบุตร(๖) ลาเนื่องจากไปรับราชการทหารตามกฎหมายว่าด้วยการรับราชการทหาร(๗) ลาอุปสมบท หรือลาไปประกอบพิธีฮัจย์ ณ เมืองเมกกะประเทศซาอุดีอาระเบีย(๘) ลาเพื่อทำหมัน(๙) ลาเพื่อการฝึกอบรม(๑๐) ลาเพื่อจัดการศพข้อ ๔ ให้ยกเลิกความในข้อ ๒๘แห่งระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงานพ.ศ. ๒๕๕๑ และให้ใช้ข้อความต่อไปนี้แทนข้อ ๒๘ การลาคลอดบุตร พนักงานมีสิทธิลาคลอดบุตรโดยให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนหรือในวันที่ลา เว้นแต่ไม่สามารถจะลงชื่อในใบลาได้จะให้ผู้อื่นลาแทนก็ได้แต่เมื่อสามารถลงชื่อได้แล้วให้เสนอหรือจัดส่งใบลาโดยเร็วและมีสิทธิลาคลอดบุตรได้ครรภ์หนึ่งไม่เกินเก้าสิบวันโดยได้รับเงินเดือน ทั้งนี้ให้นับรวมวันหยุดที่มีระหว่างวันลาด้วยพนักงานซึ่งประสงค์จะลาเพื่อเลี้ยงดูบุตรให้มีสิทธิลาต่อเนื่องจากการลาคลอดบุตรได้อีกไม่เกินเก้าสิบวันโดยไม่มีสิทธิได้รับเงินเดือนในระหว่างวันที่ลา ทั้งนี้ให้นับรวมวันหยุดที่มีระหว่างวันลาด้วยพนักงานที่มีใบรับรองแพทย์แผนปัจจุบันชั้นหนึ่งพร้อมแจ้งเหตุผลมาแสดงกับสำนักงานว่าไม่อาจทำงานในหน้าที่เดิมก่อนหรือหลังคลอดได้ ให้มีสิทธิขอเปลี่ยนงานในหน้าที่เป็นการชั่วคราวได้โดยความเห็นชอบของเลขาธิการหรือคณะกรรมการแล้วแต่กรณีข้อ ๕ ให้ยกเลิกความในข้อ ๒๙แห่งระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน พ.ศ. ๒๕๕๑และให้ใช้ข้อความต่อไปนี้แทนข้อ ๒๙ การลาไปช่วยเหลือภริยาโดยชอบด้วยกฎหมายที่คลอดบุตรให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนให้มีสิทธิลาครั้งหนึ่งติดต่อกันได้ไม่เกินสิบห้าวันทำการ โดยผู้มีอำนาจอนุญาตอาจให้แสดงหลักฐานประกอบการพิจารณาอนุญาตด้วยก็ได้และต้องใช้สิทธิการลาภายในเก้าสิบวัน นับแต่วันที่ภริยาคลอดบุตรวันลาไปช่วยเหลือภริยาที่คลอดบุตรไม่ถือเป็นวันลากิจส่วนตัว และให้นับเฉพาะวันทำการพนักงานที่ได้รับอนุญาตให้ลาไปช่วยเหลือภริยาที่คลอดบุตรซึ่งได้หยุดงานไปยังไม่ครบกำหนด หากต่อมาผู้มีอำนาจอนุญาตเห็นว่ามีความจำเป็นแก่สำนักงานผู้มีอำนาจอนุญาตอาจเรียกตัวมาปฏิบัติงานระหว่างการลาก็ได้การลาของพนักงานที่ถูกเรียกกลับมาปฏิบัติงานระหว่างลาให้ถือว่าสิ้นสุดก่อนวันมาปฏิบัติงานเว้นแต่ผู้มีอำนาจอนุญาตเห็นว่าการเดินทางต้องใช้เวลา ให้ถือว่าสิ้นสุดก่อนวันเดินทางกลับประกาศณ วันที่ ๓ กันยายน พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๘ มกราคม ๒๕๕๖โชติกานต์/ผู้ตรวจ๒๘ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒ ง/หน้า ๔/๗ มกราคม ๒๕๕๖